Nesebar

Nesebar ( - Nesebǎr, , novogrécka výslovnosť Mesimvria) je starobylé mesto v Bulharsku na brehoch Čierneho mora.

Mesto založili starovekí Gréci z Megary v 6. stor. pred Kr. na mieste tráckeho osídlenia. Význam si mesto uchovalo aj v rímskej a byzantskej dobe. Poslovančený názov Nesebar je prvýkrát spomenutý v 11. stor. V byzantskej a tureckej dobe tu vzniklo veľa kostolov. V 19. stor. bol Nesebar menšie mesto, osídlené predovšetkým Grékmi, ktorí sa živili lovom rýb a pestovaním hrozna. V roku 1919 – 1923, kedy sa konala Grécko-bulharská výmena obyvateľov sa miestni Gréci vysťahovali do Grécka. 

V meste je veľké množstvo dobre zachovaných pamiatok z tráckych čias a z antiky a veľa kostolov, ktoré vznikli v obdobiach od konca staroveku do novoveku. Vzhľadom na výhodnú polohu je to navštevovaná turistická lokalita.

Od roku 1983 je súčasťou svetového kultúrneho dedičstva UNESCO.

 Pozri aj 
 Nesebar
 Slnečné pobrežie

 Iné projekty 

Kategória:Mestá v Bulharsku
Kategória:Lokality Svetového dedičstva v Bulharsku
Kategória:Prístavné mestá v Bulharsku
Kategória:Burgas (oblasť)
Kategória:Nesebar